Tramans

Sun Tramans ie l Lech de Tramans y nce l pitl lech de Tramans.

 Pastura 
Tramans ie na pastura dl chemun de Sëlva ulache paures de Olaneres à l dërt de pastura. Tl cason de Tramans, che ie de proprietà dl chemun de Sëlva, stà d'instà l paster che muessa cialé sun 90 cë de bestiam.

 Troies 
Sun Tramans ruvun dala Streda di Strënc da Ciaslat su, troi N. 23, o dala Mont de Pana ite, troi N. 528. N'autra streda ruva te Tramans da Mont de Sëura, troi N. 526B, da Sochertes ite, troi N. 28, da Ciandepinëi passan per l Ëur da Tieja Troi N. 21 y 21A. Da Plan de Gralba su per Valongia, l Ëur de Valongia, troi N. 21 y 21A. Per Tramans passa nce l troi che va ntëur l Saslonch N. 526 y 526B.Cëla i troies sun OpenStreetMap.
D'inviërn passa sun Tramans n purtoi dai schi che vën ju dala utia Comici o da Piza da Sela, passan per i Ëures de Valongia, y che va ora per i Strënc fin sun Mont de Pana.

Te Tramans ie na sentadoia da doi per chëi dai schi, che porta dal Plan de Saslonch sun Sela Tieja.

 Archeologia 
Ti ani 1970 an abinà te Tramans na sosta cun n sit mesolitichReimo Lunz: Storia dia scuviertes archeologiches te Gherdëina. Calënder de Gherdëina 2004 , pl. 45..


 Notes 

 Cëla nce 
 Fotos de Tramans sun Commons.
 Lec de Gherdëina

Categoria:Montes de Gherdëina
Categoria:Sëlva